Doriti.
VITAJTE
ZOZNAM OBYVATEĽOV
- Áno? - Tu je Anna.
Čašníčka na vašu dnešnú párty.
Výpomoc.
PROSÍM, VSTÚPTE
Šťastný nový rok.
CELOSVETOVÁ ZMENA TEPLOTY + 2, 44 °C
SVETOVÝ POČET OBYVATEĽOV 9, 96 MILIÁRD
EXTRAPOLÁCIE
Anna, ťažia ťa dlhy?
Konečne si tu. Dookola som vyvolávala agentúre.
- Annie, však? - Anna.
Prepáčte, pokazil sa mi bicykel, musela som ísť peši.
Tu si odlož veci.
- Určite máš niečo na seba? - Hej.
Alpha, playlist zo storočnice.
Väčšinou takto nejedávame.
To len preto, že je Silvester.
Stálo nás to šesť mesiacov uhlíkových kreditov. Nie sme bohatí.
Samozrejme, dostaneš prepitné. Len nečakaj...
Bude biedne.
Čo ešte? Tam je šampanské. A tu predjedlo.
A sľubujem, že na svoju vlastnú párty budeš doma.
Ja nemám...
Auggie?
Zajtra ráno?
Vždy je lepšie začať odznova.
SÚKROMNÉ ČÍSLO
- Pravdepodobne to bude... - Auggie?
- Vravel si niečo? - To je moja žena.
- August Bolo, kde si? - Prehodnocuješ?
Nie, nie.
Hostia tu budú každú chvíľu.
Žiadne pochybnosti.
Tak dobre.
Potrebujem naozajstný záväzok.
- Auggie? - Budem tam.
Všade ťa hľadám. Znovu hráš Lov na jednorožca?
Čože? Tá hra ma už ani nebaví.
Čo? Nemôže si človek len tak sedieť na zemi vo vlastnom šatníku?
- Nič nehrám. - Tentokrát.
Keby si raz míňal náš uhlík na niečo produktívne,
- nie na virtuálne zvieratká a hry. - Alebo investície.
500 podielov v spoločnosti, ktorá vytvorila samokráčajúce ponožky.
Bol to dobrý nápad.
Jasné, dokým prototyp niekoho neodkráčal z útesu. Ups.
Bol to most, ktorý bol zle označený a osvetlený.
A vôbec, to ty si utratila všetky naše uhlíkové body
za tento malý večierok.
Prečo si taká vyobliekaná?
Je Silvester a ty sedíš v šatníku.
Ja sa aspoň stále snažím vyzerať slávnostne, pre nás oboch.
Som v slávnostnom.
Nie si.
Myslíš si, že ma poznáš. Nevieš, čo...
Čo?
Čo neviem?
- Čo? - To len tak.
Zabudni.
Sú tu.
A, Auggie? Obleč si nohavice.
Ste tu. Prišli ste!
- Zdravím. - Eloise.
- Elodie. - Jasné.
Tá posledná bola Eloise?
Eleanor.
Pekne ďakujeme za pozvanie. Toto...
- My sa... - Elodie sa snaží znovu zaviesť objatia.
- Sú také prirodzené. - Nie, nedotýkame sa.
- Nikoho? - Nikoho.
Dobre.
- Pekné šaty. Zbožňujem retro. - Vďaka.
Vezmem vám kyslík.
- Mám tu výpomoc. - Páči.
Je trochu mimo. Prepáčte.
- Annie! - Páni.
- Pomôžeš nám s týmto? - Áno.
- Vďaka. - Áno.
Čo je to? Má tú vec?
Čip, áno.
Zlatko, práve sme sa o tom bavili.
Váš byt práve dostal 6 000 bangov.
Sedemtisíc, 12 000.
Reklama? Hrozné.
Dobre, nápoje! Annie, prosím.
Je z mikrovyrobených hrozien z poslednej dekarbonizovanej zóny v Nape.
Mňam.
Aká pochúťka.
Chutí ako pazuchy.
To som už počula.
To je prostredím z Napy.
Asi si nikdy nejedla ani nepila nič, čo nebolo vyrobené z rias.
Bez urážky riasovým farmárom medzi nami.
Samozrejme. Je to dobrý biznis.
Tak ako ste sa vy dvaja spoznali? Vedeli ste, že to je pravá láska?
Áno.
Bol tým najzaujímavejším mužom, akého som kedy stretla.
Vždy som verila, že August bol predurčený na veľké veci.
A odvtedy je sklamaná.
Čo robíte?
- Najprv skúsil vietor. - Ja...
Ale vietor už neexistuje.
Potom slnečnú. Aj tá je kaput.
Nemôžem za to, že už nie je vietor ani slnko.
Nemôžem za to, že sa topíme v dyme a hmle na tejto vysušenej planéte.
Nemôžem za to, Sylvie. Nemôžem.
Za to nemôže nikto, či?
Ako ste sa zoznámili vy?
Auggie bol mojím mentorom.
Bol mojím idolom. Bol to vizionár so zručnosťami.
A s nádhernou, mladou ženou.
Keď som pracoval pre vládu, naučil ma všetko.
Vtedy som vo vládu ešte veril.
A tiež v Santa Clausa a binárne systémy.
Kedy prejdeš do súkromného sektora, Aug?
V komunálnej filtrácii je ťa škoda. Si len kolieskom v stroji.
Čas odísť.
Máš pravdu. Mal by som odísť.
Mám kamoša.
Technický bilionár z Nového Zélandu. Na všetko sa vykašľal.
Vykašľal? Ako to myslíš?
Nuž, planéta je očividne neobývateľná. Takže sa so ženou rozhodli digitalizovať.
O tom som počula. Nahrať sa alebo čo.
Uložia ťa na cloud, kým sa planéta nevylieči.
Nech už je to čokoľvek. Modré nebo, čisté jazerá a dýchateľný vzduch.
Potom ťa ako zázrakom oživia
do dekarbonizovanej utópie v tele podľa tvojho výberu.
A ľudia sa na takú blbosť zapisujú?
Ľudia sa zapíšu na čokoľvek. Na kolóniu na Mesiaci, teleportáciu.
Kvôli pomýlenému ľudskému optimizmu ešte nikto nezbankrotoval.
Vraj to fungovalo na psovi.
Ešte šampanské.
- Podľa mňa je to super. - Hej.
Cloud znie zaujímavejšie ako to, čím je realita teraz.
Beriem. Čo si máme vziať?
Ako sa máme obliecť do cloudu?
Je v ňom izbová služba? A výhľad?
No tak. Nie je to hotel, ale sklad.
Len vás uspia.
Nuž, dúfam, že to bude hlboký spánok,
a keď sa zobudím, chcem mať 22-ročné telo s 2,5 % tuku.
Si v pohode aj teraz.
Hej. Len žartujte.
Ja by som sa rada ako zázrakom zobudila v lepšom svete.
Prečo si myslíš, že sa svet zlepší?
Nuž, samozrejme tie obete, ktoré všetci robíme.
Prídely a to všetko...
História ľudstva je jedna hrôzostrašná katastrofa za druhou.
Väčšinu spôsobila naša beznádejne nenapraviteľná sebeckosť.
A problém s vystrelením sa do budúcnosti je ten, že kamkoľvek pôjdeme,
budeme si musieť vziať samých seba.
Išli by ste?
Špecialisti prídu hneď ráno.
Ajaj! To aby sme sa pobalili.
Som poctený, že s vami strávim váš posledný večer na Zemi.
Ako to oslávime?
Už oslavujeme.
Vlastne, možno je dnešný večierok presne to.
Rozlúčková párty.
Vidíš? Viem oslavovať.
Nenachytáš nás, starec.
Pokiaľ zrazu nemáš v rukách bilióny, a aj keby,
nedostaneš sa na zoznam.
Hej.
Pred pätnástimi rokmi som investoval do malej spoločnosti.
Do poslednej v Marine, než všetky skrachovali.
Pauza Na Život.
Ale...
Auggie, nič, do čoho si investoval, nikdy nevyšlo.
Toto áno.
Alpha, prehraj Pauzu Na Život.
PAUZA NA ŽIVOT
Pauza Na Život
Toto je Buster, prvá úplne nahratá bytosť na svete.
Pred pár mesiacmi ho sužovala artritída,
obezita, depresia a klimatická únava.
Pomocou našej prelomovej technológie neuromapovania
sme nahrali celé Busterovo vedomie, a jej výhody prinášame aj vám.
Dlho sme sa domnievali, že vedomie sa nachádza v mozgu.
Teraz vieme, že život je celotelová skúsenosť.
Naša exkluzívna nanotechnológia zmapuje každý neurón čreva,
srdca, rozmnožovacieho ústrojenstva, a dokonca aj hlasiviek,
pomocou jedinečnej procedúry zvanej nanokrájanie,
ktorá dovoľuje dosiahnuť dosiaľ nevídané detaily.
Keď vedomie zašifrujeme,
môžeme ho nahrať, uchovať v bezvedomí, dokonca aj nekonečne mnohokrát replikovať,
a kedykoľvek znovu aktivovať vo fyzickej schránke podľa vášho výberu.
Keď bude táto technológia široko dostupná,
každý, komu záleží na našej planéte, sa digitalizuje.
Len tak úplne odstránite svoju uhlíkovú stopu
a po prebudení si do sýtosti vychutnáte zázraky našich obnovených ekosystémov.
Rovnaké vedomie, lepší svet.
Pauza Na Život Dovidenia zajtra
Stačilo! Zastavte tú šialenosť.
- Pauza - Stačilo. Prosím.
- Dovidenia zajtra - Vypnúť.
Naozaj, Auggie? Spočiatku to bolo vtipné, ale zašiel si priďaleko.
Povedal som, nie je to vtip.
Myšlienka, že sa len tak vzdáme svojich životov
a odpálime sa do neznáma?
- No, vedel som, že by si nešla. - To máš pravdu.
Takže idem bez teba.
Jasné. Počkať, čože?
Mám len jeden lístok. Pre investorov usporiadali lotériu.
Nemôžem si vziať hosťa.
Prepáč. Mal som pocit, že to je očividné.
- Takže ty... - Ja...
Hej, odchádzam... Pôjdem sám.
Alkohol. Asi si potrebujem ešte vypiť.
Prinesiete ešte šampanské?
Nie, niečo silnejšie. Dolná skrinka.
Niečo silnejšie! Dolná skrinka!
Hovoríš, že ma chceš opustiť...
kvôli... psom a windsurfingu?
Nie.
Aj ja si dám.
Ja tiež. Vďaka.
Asi sa chcete porozprávať.
Mali by sme vás nechať. Ďakujeme...
Nie, nechoďte. Prosím.
Čas na jedlo.
- Sylvie, mali by sme si pohovoriť. - Nie.
Auggie, túto večeru som pripravila na Silvestra. Pre nás.
Vychutnáš si ju.
Kto vie? Možno bude tvoja posledná.
Foie gras. Z klonovaných husí z Palo Alto.
Možno to nepoznáš.
Čo je to?
- Pečienka. - Len si to vychutnaj.
Farmári kŕmia samcov tým, že im do hrdiel strčia rúru s prívodom zrna.
Ich pečeň sa naduje na desaťnásobok normálnej veľkosti.
Žijú v klietkach celí od hovien.
Niektorí sa udusia vlastnými zvratkami,
alebo si vytrhávajú perie a napádajú sa navzájom.
Samice sú toho ušetrené.
Namiesto toho ich ešte zaživa
hodia do mlynčekov na mačacie konzervy.
Bon appétit.
Páni. To je také neľudské.
Načo na to myslieť?
Zvláštne, že krutosť nazývame neľudskou,
ale čo je vlastne viac ľudské?
Však, Auggie?
Samičky namleté do mäsa pre mačky.
- To je... - Vzchop sa, Elodie.
Nikoho nešokuje, že samičky odhodia preč.
Si mladá, ale jedného dňa zistíš, aké to je.
Dobre, neza...
Sylvie, nechápeš to.
Neodhadzujem ťa. Vlastne nejde o teba.
Som ja ale hlúpa.
Môj manžel sa radšej nanonakrája, než by mal so mnou stráviť ďalší deň,
a ja som si mylne myslela, že ide o mňa.
Myslím, že sa snaží povedať...
Chýbajú mi západy slnka.
Chcem cítiť dážď.
Chcem dýchať skutočný vzduch bez kyslíkovej masky.
Chcem jesť niečo, čo nie sú riasy
a čo ma nestojí šesť mesiacov uhlíkových prídelov.
Nie je to také hrozné. Božemôj, ľudstvo prežilo aj horšie veci.
Aj v tom najhoršom sa vždy mohli pozerať na hviezdy.
Chcem divočinu, Sylvie.
To chce každý...
ale taktiež aj lásku.
Divočina zmizla už pred rokmi, Auggie.
Vybral si si lásku.
- Lásku, deti, rodinu. - Vy máte deti?
- Elodie, prestaň. - Áno.
- Nie. - Ale áno.
Nemáme deti!
Prepáčte. Povedala som niečo?
- To... - Nemala som.
Mal by som ísť za ňou.
Nie.
Pôjdem ja.
Ďakujem.
Nemyslím si, že to naozaj urobí.
- Zbožňuje ťa. - Koho to trápi?
Nemyslíš to vážne.
Že nie?
Čo?
Predstavila som si, aké nádherné by bolo,
keby Auggieho omylom zobudili v Busterovom tele.
Bol by tam uväznený, akože... „Som Auggie.“
„Nie som pes.“
Zaslúžil by si to.
Počuj, Sylvie. Máš právo hnevať sa,
ale popravde, za to, čo máte vy dvaja, by som zabíjal.
Ale prosím ťa.
Ja skáčem od jednej k druhej.
Elodie, Eleanor, Eloise. Všetky sú rovnaké.
Virtuálne, AI.
A aj tie skutočné majú čip, takže keď s tebou spia,
vlastne majú v mysli sex s niekým iným.
Vyhľadávajú si porno, expriateľov či expriateľky, alebo čo ja viem čo.
Predtým mi to nevadilo.
Vyradilo to otravnosti s intímnosťou.
Ale teraz začínam mať pocit, že už ani nemusím existovať.
Chceš sa baviť o digitalizovaní?
Akoby som to už urobil.
Povedal ti o tom?
Predpokladám, že by ťa chcel ohúriť.
Chránenca, ktorý ho úplne zatienil.
Nie. Nie, taktiež mi to tajil, tak ako tebe.
Takže sme v tom asi spolu, čo?
Oboch nás opustil.
Si opitá.
Ty...
Flirtuješ so mnou?
Už roky sa pokúšam začať s umeleckou kariérou.
Aj preto som sem prišla, lebo Sylvie je obchodníčka s umením...
Ja osobne rada pracujem s odhodeným alebo nájdeným materiálom.
- Aha. - Zbožňujem prácu s hnojom,
- lebo je... - Hnoj?
Áno. Viete, úprimne,
ak v tejto dobe nenájdeme krásu v odpadkoch, tak v čom?
To netuším.
Musím povedať...
Podľa mňa je to, čo robíte, veľmi odvážne.
Len tak skočiť do neznáma. Úplne vymazať svoju uhlíkovú stopu.
Nepoznám mnoho ľudí, ktorí by mali odvahu
niečo také urobiť.
Ale máte jeden problém.
A to?
Nuž, stále milujete svoju ženu.
Nemali by sme tento večer ešte viac komplikovať.
Nehovorím o ničom komplikovanom.
Aha. Nie?
Hovorím o niečom úplne jednoduchom.
Telá a priestor.
Fyzická príťažlivosť.
Dvaja opustení ľudia, ktorí sa našli.
A navzájom sa utešia.
Prepáč. Myslel som...
Veď vieš...
Čo?
Nedotýkam sa.
Áno, pravda. Zabudol som.
Ani s Auggiem?
Ja...
Už si na to ani nepamätám.
Povedali ste, že chcete divočinu. Už v nej žijete. Obaja.
Ste stratení v divočine ľudských vzťahov, doriti.
Dostanete sa z nej iba spolu. No nie?
Možno to robíte, aby ste zistili, či stále niečo cíti.
Medzi nami to je už veľmi dlho zlé.
A viem, že sa to vždy môže zlepšiť,
ale, úprimne,
skôr verím, že sa uzdraví Zem, než náš vzťah.
Takže žiadny kontakt pokožky?
Čo navrhuješ?
Chcem miesto na záchrannom člne.
Chceš sa digitalizovať?
Z nás štyroch by som to mala byť ja.
Som mladá. Prepáčte.
Som silná, vybudujem, čo bude treba.
Rada sa pridávam. Som otvorená. Ekologicky uvedomelá. Technicky zdatná.
Mám tri milióny odberateľov
a všetko, čo zverejním, má tak dva až tri milióny bangov.
Hej, ale nemáš niekoho? Rodičov?
Nica? Máš predsa Nica.
Pre nikoho sa neoplatí prepásť takúto možnosť.
Pravdou je, že som na mizine.
Cez deň roznášam donášky
a večer sa vyzliekam online za uhlík na čiernom trhu a...
To všetko, len aby som mala na svetlo,
aby som sa po práci mohla venovať umeniu, ale nezvládam to.
Som stvorená pre budúcnosť.
- Eloise. - Elodie.
Áno.
Aj keby som ti ten lístok chcel dať, čo nechcem, nemohol by som.
Nedá sa prenášať.
- Overujú si DNA. - Fajn.
Môžete mi dať necht alebo jeden chlp z brady.
Tiež chcú veľmi hlboké psychologické hodnotenie,
a, bez urážky, nemyslím, že by si ním prešla.
Aké hodnotenie?
Alpha, zapnúť Pauzu Na Život.
- Vlastne je to iba niekoľko otázok. - Fajn.
Ako môžeš byť taká krásna?
Si taká nádherná.
„Uvažovali ste niekedy o sebapoškodzovaní?“
„Koľko ste mali sexuálnych partnerov a akí boli?“
- Chcem sa ťa dotknúť. - Ale nemôžeš.
„Aká je vaša obľúbená príchuť zmrzliny a prečo?“
To je ľahké.
Mäta a čokoláda. Lahodné.
„Boli ste už zamilovaní a ako ste to vedeli?“
„Ste duchovne založení?“
Ach, áno.
„Ak áno, v čo veríte?“
Bože.
„Čo by ste urobili, keby ste sa zrazu
stretli s obrovským medveďom hnedým?“
Ach, hej... Niektoré otázky sú vlastne simulácie.
Bože!
Je to hologram. Len cvičenie, nie je skutočný.
- Počkať, počkať. - Nie! Je...
- Zabije ma! - To nič! Neutekaj!
Je... Elodie!
Nie! Nechaj ma!
Auggie? Čo sa tu deje?
Nič. Psychologické hodnotenie pre Pauzu Na Život.
Elodie ho chcela vidieť.
Alpha! Vypnúť Pauzu!
A čo to vlastne hodnotí?
Asi základné schopnosti prežitia v divočine?
Alebo schopnosť človeka
rozlišovať medzi skutočnosťou a fantáziou?
Ty by si bola výborná kandidátka.
Nešla by som.
Nikdy by som nešla.
Nevzdala by som to.
Sylvie, ja...
Nechcel som ťa raniť.
Neranil.
Dobre, ale... počúvaj. Asi som...
Myslel som si, že ti bude jedno, ak odídem.
Ako to môžeš povedať?
Mal som pocit, že medzi nami už nič neostalo.
Nesnaž sa to ospravedlniť.
Naozaj. Prosím!
Musíš pochopiť, v podstate je to pre mňa taký istý šok, ako pre teba.
Teda, nikdy som si nepredstavil, že to vyjde, že tú lotériu vyhrám.
A, samozrejme, dúfal som, že sa o tom najprv porozprávame.
Ale nikdy ma nepočúvaš.
Už sa na mňa skoro ani nepozrieš.
Viem, že som ťa sklamal.
Viem, že ani jeden z nás si život takto nepredstavoval.
No, aj ja som sklamaný.
Ale...
nikdy sme sa nevedeli baviť bez hádok.
- Kde je Elodie? - Nic, dáš nám chvíľu?
Hej.
Počkať, nechoď.
Čo?
Nie.
- Čo sa deje, kamoš? - Čo?
Ty si...
Vy ste...
Nie, to nie. Však?
Čo sa...
Ja... Čo?
Nemohli ste počkať, kým odídem?
Auggie. Nie je to tak, ako si myslíš.
Bolo...
Ona to...
začala.
„Ona to začala“?
Koľko máš rokov, šesť?
Takže je to pravda?
Nie! Ja...
Dobre, áno, ale bolo to úplne bez kontaktu.
- Aha. - A, samozrejme,
že je to stále blbé a hrozné.
- Podľa mňa... - Drž hubu, Nic!
Bolo to iba preto, že...
Teda, obaja sme... Opúšťaš nás.
Tak... sa to stalo!
No, to je dokonalé!
Naozaj dokonalé!
Musela si mať posledné slovo, čo?
Poslednýkrát si do mňa kopni a potom ma vyžeň!
Tak to nebolo.
- Prepáčte. - Čo je?
Pardon. Podáva sa večera.
Ďakujem.
Paradajky, pane?
- Nie. - Dobre.
Alpha, vypnúť.
Rád by som povedal pár slov.
Dobre, ja pôjdem... Dovi.
Pár slov o vďačnosti.
Toto je môj posledný večer na Zemi, teda aspoň v tejto dobe.
A, úprimne,
myslel som si, že to možno bude trochu fádna rozlúčka.
Skvelé jedlo, vtipné historky.
Ako keď sme išli na karaoke flám
a spievali sme úplne všetko z vianočného albumu Blue Ivy Carterovej.
Tvoj hlas očaril každého v obecenstve.
No, mňa určite.
A tak som si myslel, že minulosť necháme minulosťou.
Zakopeme pár z našich vojnových sekier.
Že rozuzlíme môj, teda náš čas na Zemi.
Pretože v ňom boli dobré chvíle.
Ale veci sa vyvinuli inak.
Možno sa pýtate, či sa hnevám.
Môj posledný večer na Zemi.
Moja žena okefovala môjho priateľa.
Človeka, s ktorým som pracoval, ktorého som učil.
Vždy som k tebe vzhliadal. Bolo to bez kontaktu.
Pravdou je, že ste ma obaja skutočne obdarovali.
Ak som o digitalizovaní mal pochybnosti, úplne ste ich rozprášili.
Nenechali ste vo mne žiadnu ľútosť, žiadne pochybnosti,
nič, iba vzrušenie z toho, čo má prísť.
Takže vám chcem obom poďakovať,
že ste moje rozhodnutie navždy vás opustiť
urobili takým jednoznačne a desivo jasným.
Nazdravie.
Môjmu miláčikovi, Auggiemu.
Klamala by som, keby som tvrdila, že som o niečom takomto nesnívala.
Ktorá manželka nepomyslela na to, aké nádherné by bolo
rozkrájať svojho manžela ako obrovský, šťavnatý melón?
Takže, Auggie, vďaka, že si náš spoločný čas ukončil tak bezproblémovo
a že si konečne raz
naplánoval a zorganizoval niečo sám.
Asi dnes naozaj máme čo oslavovať.
- Aj ja musím niečo povedať. - Nie je vhodná chvíľa...
Všetkým vám úplne šibe.
On je šialený, ona je šialená, a ty si šialený, že si ma sem priviedol.
Skončili sme. To je všetko.
Nuž, keď už všetci hovoríme prípitky,
poviem niečo aj ja.
Auggie...
Prepáč, že som v tvoj posledný večer mal bezkontaktný sex s tvojou ženou.
Nechcel som ťa raniť, ani ti pokaziť večer.
Bola to len chyba z opitosti.
Nie, práve to som chcel objasniť.
Chcem to povedať.
Je to tak správne.
Pre mňa to nebola chyba.
Ja... Vždy som ťa miloval.
Ježišikriste.
Milujem ju už viac ako desaťročie.
Vlastne odkedy som ju prvýkrát uvidel.
Párkrát sme si to za tie roky spolu skoro rozdali.
Ach, to teda nie.
Na pohrebe môjho otca.
No tak! Bolo to objatie. Bolo mi ťa ľúto.
A Sylvie je, samozrejme, dôvodom, prečo nemôžem byť s inými.
Nie naozaj. Každá pri nej bledne.
Nemyslím si, že si blázon, lebo chceš odísť.
Si blázon, lebo chceš opustiť svoju manželku.
Úžasnú, nádhernú ženu.
Dúfam, že keď bude Auggie preč...
Ježiši.
- Daj mu! Áno! - Nie!
- Jedlo! Nie! - Drž hubu!
Neverný zlodej manželiek...
- Auggie! - Preč od mojej manželky.
- Zabijem ťa, ty chumaj! - Zlez z neho!
Nechaj ho!
- Nechaj ho! Zlez z neho! - Nie!
Stačilo!
Ocko? Čo sa deje?
Agnes, vráť sa do postele.
Čo robíte?
Je to...
Len sa tak hráme, zlatko. Smiešne, nie?
Môžem sa hrať aj ja?
Nie, zlatko, máš byť v posteli. Vezmem ťa naspäť, dobre?
- Fakt majú dieťa. - Je to zložité.
Nie, zlatko.
- Uspím ju. - Nie, prosím, nerob to.
- Musím. - Nie.
Agnes, spať.
- Neznášam, keď to robíš. - Viem. Aj ja.
Ale možno by sme sa mali vzdať ilúzií.
Vezmem ju hore.
- Je to... - Hej. Robot pre neplodných.
Je taký realistický.
Asi by ste mali ísť.
- Jasné. - Hej.
Sylvie. Sylvie? Rozprávala som sa s Auggiem o jeho lístku.
Naozaj chcem ísť.
Si mladá. Máš čas. Jedného dňa to bude robiť každý.
Hej.
Potrebujeme náš kyslík.
Annie?
Prepáč ten neporiadok.
Žiadny problém.
A jedlo bolo vážne vynikajúce.
Nevarila som. Len ho podávam. Som slúžka na voľnej nohe.
Máš čip?
Nie, nemôžem si ho dovoliť.
Poznám chlapíka, čo ich robí lacno.
Ak ti nevadia reklamy.
Nech sa páči.
Šťastný nový rok.
Nech sa tam hore zabaví.
Poviem mu. Ak ešte vôbec vie, ako.
Bol môj dobrý priateľ. Povedz mu, že mi je to ľúto.
Poviem. Ahoj, Nic.
- Sylvie, ak je šanca... - Ahoj.
Ja...
To nič, choďte hore do postele. Ja to tu dokončím a pôjdem.
Je Silvester. Nečakajú ťa niekde?
Nie, nikde.
Posledná vlna horúčav mi vyhladila rodinu aj väčšinu priateľov.
Bola som masérka v Burbanku.
Keď ešte existoval.
To je mi naozaj ľúto.
No, je to vtipné.
Váš život mi pripadá celkom dobrý.
Ach, hej.
- Dám ti to prepitné. - Nie, už ste hovorili...
To je to najmenej.
Vďaka.
Asi by si sa mal pobaliť.
Alebo nie.
Musíš sa baliť?
Môžem si zbaliť tvoj hlas?
Nie.
Spievam jej každú noc, Auggie.
Viem.
Viem, že je to smiešne.
Viem, že ma nepočuje.
Nie je to smiešne.
Odchádzaš zajtra, ale vlastne si odišiel už dávno.
A neviním ťa za to.
Bola som krutá.
Chápem to.
Chceš divočinu.
Chceš vidieť hviezdy.
Sylvie...
Nechcem ísť.
To nerob.
Neostávaj z pocitu viny alebo zo strachu.
O to nejde.
Ale nechcem...
Nechcem...
to s nami vzdať.
Ani s touto hroznou planétou.
Milujem ťa.
Aj ja ťa Milujem, Auggie.
Čo je to?
Je polnoc.
Poďme. Poď.
Je to súčasťou... Poď sa pozrieť.
Šťastný nový rok, Auggie.
Šťastný nový rok.
Šťastný a zdravý rok 2069 prajeme všetkým v Bay Area.
Žalobcovia z Medzinárodného trestného súdu v Hágu
práve pripravujú doplnkové obžaloby proti jednotlivcom a korporáciám
obžalovaným z ekocídy a iných zločinov proti prírode.
Súd klimatických zločinov
tiež uviedol, že navrhované finančné vyrovnanie
pre environmentálne reparácie
pre prvé národy v južnej hemisfére
bolo odmietnuté právnikmi z Globálneho severu...
Dnes ráno cena uhlíka znovu stúpa na svetových obchodných trhoch,
obchoduje sa v komerčných úveroch a individuálnych ponukách.
AHOJ, ANNA
SLUŽBA DOKONČENÁ
PREPITNÉ - ODMIETNUŤ
- August? - Augustine.
Píše sa tu o mužovi.
Nechápem, prečo by vás mala zaujímať moja rodová identita.
Vzorka DNA?
Tu.
PRIEZVISKO: BOLO STAV: ŽENATÝ
HODNOTENIE: DOBRÉ
VZORKY SA ZHODUJÚ
Dobre. Máme to. Môžete ísť.
Preklad titulkov: Martina Mydliar